е Централната депозитарна агенция (ЦДА). Достъп до предлаганите от ЦДА услуги ще се дава на лица без местожителство на недискриминационна основа.
 HU: Услугите по управление на активи на национални частни фондове за задължително пенсионно осигуряване и на доброволни взаимоосигурителни фондове са запазени за дружествата със седалище и адрес на управление в държава — членка на ЕС, или за техни клонове.
 PT: Управлението на пенсионните фондове може да се извършва само от специализирани дружества, учредени за тази цел в Португалия, от създадени в Португалия застрахователни дружества, които са получили разрешение да извършват дейност по животозастраховане, или от субекти с право да управляват пенсионни фондове в други държави — членки на ЕС.
 За да създадат клон в Португалия, чуждестранните застрахователни дружества трябва да докажат поне петгодишен предходен опит в тази дейност.
 FI: За осигурителните дружества в рамките на задължителното пенсионно осигуряване: поне половината от учредителите и членовете на съвета на директорите и надзорния съвет трябва да имат местожителство в ЕС, освен когато компетентните органи са разрешили изключение от това правило.
 За осигурителните дружества, различни от тези в рамките на задължителното пенсионно осигуряване: изискване за местожителството на поне един член на съвета на директорите и надзорния съвет.
 IT: Единствено банките, застрахователните дружества, инвестиционните дружества и дружествата, които управляват ПКИПЦК, хармонизирани съгласно законодателството на ЕС, и които имат седалище и адрес на управление в Европейския съюз, както и ПКИПЦК, учредени в Италия, могат да управляват ресурсите на пенсионни фондове. При осъществяване на продажби по домовете посредниците трябва да използват одобрени финансови агенти, които са включени в италианския регистър. Представителствата на чуждестранните посредници не могат да извършват дейности с цел предоставяне на инвестиционни услуги.
 LT: Само дружества с регистриран офис или клон в Литва могат да извършват дейност като депозитари за пенсионни фондове.
 Здравни, социални и образователни услуги
 ЕU: Няма задължения за национално третиране и третиране като най-облагодетелствана нация по отношение на обществените здравни, социални и образователни услуги. По отношение на частните образователни услуги е възможно да се прилагат изисквания за националността на мнозинството от членовете на съвета.
 FI: Няма задължения за национално третиране и третиране като най-облагодетелствана нация по отношение на частните здравни и социални услуги.
 BG: Чуждестранните висши учебни заведения не могат да откриват подразделения на територията на Република България. Те могат да откриват факултети, катедри, институти и колежи в България само в рамките на структурата на българските висши учебни заведения и в сътрудничество с тях.
 EL: По отношение на услугите на образованието след завършено средно образование няма задължения за национално третиране и третиране като най-облагодетелствана нация във връзка със създаване на учебни заведения, които издават признати държавни дипломи.
 HR: Няма задължения за национално третиране и третиране като най-облагодетелствана нация по отношение на началното образование.
 Туристически услуги и услуги, свързани с пътувания
 PT: За услугите на туристически агенции и туроператори има изискване за учредяване на търговско дружество със седалище и адрес на управление в Португалия.
 HR: За разполагане в защитените зони с особено историческо и културно значение и в национални или природни паркове се изисква одобрение от правителството на Република Хърватия, което може